Theodor II. (Byzanz)
Dr Theodor II. Laskaris (; * 1223; † 18. August 1258) isch vo 1254 bis zu sim Dood dr Herrscher vom Kaiserriich Nikaia und dr byzantinisch Kaiser im Exil z Nikaia gsi.

Dr Theodor isch 1223 as Soon vom Kaiser Johannes III. Dukas vo Nicäa uf d Wält cho. 1235 het er d Dochder vom Zar Johannes II. vo Bulgarie, d Helena Arsen, ghürootet und si häi zää Chinder überchoo, zwäi Buebe und acht Mäitli.  Am 3. Novämber 1254 isch er zum Kaiser vo Nicäa kröönt worde. 

Dr Theodor II. het brobiert, die westligi und die östligi Chille z versööne. Er isch aber vor allem dur zwäi Fäldzüüg bekannt, won er Thrakie und Makedonie bsetzt het. Innepolitisch het er d Bildig und d Wüsseschaft gförderet, und si Riich het under em e kulturelli Blüetezit erläbt. S ussepolitische Hauptziil, Konstantinopel zruggzeroobere, isch em aber nid glunge. Er isch chränklig gsi und scho früe gstorbe. Wäge däm het er sini Fähigkäite as Regänt nid voll chönne entfalte. 

Si minderjöörig Soon Johannes IV. Laskaris isch noch em Dood vo sim Vater 1258  offiziell Kaiser worde, isch aber nume bis ins Joor 1259 an dr Macht bliibe. Dr General Michael Palaiologos het sich zum Herrscher ufgschwunge, het dr Johannes lo blände und het en in e Chloster gschickt.

Weblingg und Kwelle 
 geschichte-online.info mit ere Liste vo de Byzantinische Kaiser
 Google Books mit eme Buech über Byzanz, uf dr Seite 367 über e Theodor II.

Fuessnoote

Kaiser (Byzanz)
Kaiser vo Nikaia
Maa